Aalborg Stiftstidende, 1836-11-22
Blandede Efterretninger. Mange af dette Blads Læsere ville vist endnu erindre Tvillingbrødrene Møller fra Varde, der i dette Blads, Nummer for 7de Jan. 1834 omtaltes som Opfindere af et kunstigt Pengeskrin, et Kunststykke, som allerede dengang tildrog sig Hs. M. Kongens allerhøieste Opmærksomhed i den saadan Grad, at Allerhøistsamme paa en saa faderlig Maade sørgede for, at disse to unge Mennesker uddannedes i de Videnskaber, der ere for dem de meest nyttige, i Særdeleshed de nyere Sprog, Mathematik og Physik. Denne deres Uddannelse er nu for største Delen fuldendt, og har allerede paa disse aandfulde unge Mennesker havt en saa velsignelsesrig Indflydelse, at de have takket Kongen og prydet Fædrelandet med en Opfindelse, der vil bære deres Navn til de fjerneste Slægter. De Herrer Møller have nemlig opfundet en Dykkermaskine, der adskiller sig fra de hidtil bekjendte Dykkerklokker i en saa høi Grad, at den slet ikke kan sammenlignes med dem, idet den nemlig ved sin naturlige Simpelhed og udstrakte practiske Brugbarhed, saavel for Livet som for Videnskaber lader Jntet tilbage at ønske. Hvad dens Mechanisme angaaer, da hviler denne ganske simpelt paa de meest bekjendte Naturlove, saa at det virkelig i høi Grad er at forundres over, hvorledes dog Mennesker ikke allerede for længe siden ere faldne paa denne Opfindelse; dog, dette synes at ligge i Tingenes Natur, at en Opfindelse skal opfindes og dette er kun det laandfulde Menneske forbeholdt. Ved denne af Brødrene Møller opfundne Dykkermaskine er man ikke alene istand til, uden mindste Fare, at opholde sig paa Havets Bund saalænge det skal være, om det ogsaa skulde vare en heel Dag, men tillige at gaae dermed under Vandet hvorhen man vil og saa langt man vil, og hvad der endnu er det Allerfortrinligste, frit og uden mindste Indskrænkning at bruge sine Arme og Hænder hvortil man vil, samt bukke sig ganske ned til Bunden saa længe det skal være. Med denne Maskine have Brødrene Møller, ifølge Hs. M. Kongens befaling, Torsdagen den 10de i denne Maaned, aflagt Prøve, som udfaldt til den allerhøieste Tilfredshed. Den ene af Brodrene Møller gik nemlig i 23 1/2 Minut under Vandet, efter hvilken Tids Forløb Hs. Excell. Hr. Overkammerherre v. Hauch, der talede med ham igjennem et Rør, som staaer i Forbindelse med Maskinen, befalede ham at komme op igjen. Paa den Plads, som var bestemt for de kgl. Herskaber indfandt sig, foruden Hs. Exc. Hr. Overkammerherre v. Hauch, endnu Hr. Conferentsraad Collin, Geheime=Legationsraad Brøndsted, Etatsraad Johnsen, samt flere andre Herrer. Hr. Etatsraad Ørsted var ved en upasselighed forhindret fra at komme. Ogsaa havde allerede iforveren Hr. Kammerdirecteur Schønheyder og Hr. Commandeur Seidelin ved en af de foregaaende Prover bivaanet Forsøg med den omtalte Maskine. Denne Maskines Fuldkommenhed og practiske Brugbarhed er altsaa paa denne Maade tilstrækkeligen godtgjort, og har visseligen overtruffet Manges Forventninger. Anmelderen, der ogsaa var tilstede ved den forenfor omtalte Prøve, skal ikke undlade en anden Gang nærmere at meddele Læseren en udførlig Beskrivelse over denne Maskines Indretning, samt udvikle, hvor store Fordele denne Opfindelse kan have for Skibsfarten, Assurancen i Strandingstilfælde, Digevæsenet, Østers og Perle fiskeriet o. s. v., samt hvor vigtigt et Apparat det kan blive for Videnskabsmanden. Flere agtværdige Mænd deele denne Anskuelse og have skriftligt bevidnet Opfinderne dette. (Berlings Avis.) Gjortler Gustav Ludvig Høyland og Guldsmed Jørgen Christian Harder, begge af Skive, imod hvem der af Justitien var anlagt Sag for at have udgivet falske Mynter, ere den 10de f. M. ved Høiesteret dømte til at hensættes i Fængsel paa Vand og Brød, Første til 2 Gange 5 Dage, Sidste til 2 Dage, samt udrede alle af Actionen lovligt flydende Omkostninger, saaledes, at Høyland betaler de 3, Harder 1, saa bor og tiltalte Høyland i Erstatning til Huusmand Peder Nielsen i Lyby betale 1 Rbd. r. S.